**IMAHÉT 2025**

**TÉMA: Nézzünk az ige tükrébe!**

1. **VASÁRNAP: Az efézusi gyülekezet tükre**

**Ige:** *Jel 2:1-7*

I. Adjunk hálát:

1. a gyülekezet azon tagjaiért és szolgálattevőiért, akik az elhíváshoz hűségesek, a hitben egészségesek, a lelki úton pedig állhatatosak és hűségesek maradtak
2. a gyülekezet azon tagjaiért, akik buzgólkodnak az imádkozásban, a személyes evangélizációban, a bibliatanulmányozásban, a misszióban, a segítségnyújtásban, az imaház adminisztrációjában
3. azokért a munkásokért, akik lelki tisztánlátással bírnak, és küzdenek baptista hitünk tanainak és egészséges gyakorlatainak megőrzéséért

II. Valljuk meg bűnbánattal:

1. hogy elhidegültünk az Úr Jézus és az evangélium ügye iránt
2. hogy elhidegültünk az Úr háza iránt
3. hogy közömbösekké váltunk megtéretlen családtagjaink és ismerőseink állapota iránt

III. Könyörögjünk:

1. az Úr és az Ő munkája iránti szeretet tüzének felgerjedéséért
2. lelki tisztánlátásért, hogy fel tudjuk ismerni és megítélni a nem bibliai tanításokat és a hamis tanítókat
3. a gyülekezet megtisztulásáért azoktól a tanítóktól, akik erkölcstelenségükkel és világi életmódjukkal mérgezik a gyülekezetet
4. minden gyülekezeti tag állhatatosságáért és győzelméért a hit útján

**Imádkozzunk Szövetségünkért!**

1. Adjunk hálát, hogy az Úr mindeddig megtartotta az Ő magyar baptista népét Erdélyben, és nem szűnik meg folyamatosan gondoskodni róla lelki és fizikai téren egyaránt!
2. Imádkozzunk gyülekezeteink lelki vezetőiért, a missziókerületek és a Szövetség élén szolgáló testvérekért!
3. Adjunk hálát azokért a testvérekért, akik a teológián készülnek a lelki szolgálatra, és imádkozzunk, hogy az Úr még küldjön munkásokat az Ő aratásába!
4. Könyörögjünk, hogy a taglétszám csökkenése helyett gyülekezeteink megújulása valósuljon meg, és létszámban is gyarapodjanak!
5. Imádkozzunk, hogy egész közösségünket a szentségre való törekvés, a világiasság és testiesség elutasítása, a krisztusi szeretet, a szolgálatkészség és az egység jellemezze!
6. **HÉTFŐ: A szmirnai gyülekezet tükre**

**Ige:** *Jel 2:8-11*

I. Adjunk hálát:

1. a romániai baptista gyülekezetek mártírjaiért, akik halálukig magasra emelve hordozták az evangélium zászlaját
2. azokért, akik a nyomorúságok, szenvedések és gúnyolódások közepette állhatatosak maradtak a hitben
3. azokért a missziómunkásokért, akik vállalták, hogy veszélyes helyeken hirdessék az evangéliumot
4. azokért, akik kitartóak maradtak a hitben, elviselve a nehézségeket a családtagjaik részéről a megvetést

II. Valljuk meg bűnbánattal:

1. azokat az alkalmakat, amikor szégyelltük az Úr Jézus evangéliumát
2. azokat az alkalmakat, amikor világi emberek módjára viselkedtünk
3. azokat az alkalmakat, amikor nem vallottuk meg az Úr Jézust
4. azokat a tetteinket, szavainkat, magatartásunkat és megnyilvánulásainkat, amik gyalázatot hoztak az Úr nevére

III. Könyörögjünk:

1. minden bűnünk és hibánk bocsánatáért
2. helyreállásért a megalkuvásunkból, és azok helyreállásáért, akik megalkusznak a világgal és a bűnnel
3. szent bátorságért az üldözőkkel szemben
4. az Úrral való járás újrakezdésének kegyelméért
5. azok helyreállásáért, akik szégyellik az Úr Jézust
6. az üldözők megtéréséért

**Imádkozzunk a Nagyváradi Missziókerületért!**

1. Adjunk hálát az Úrnak, hogy az elmúlt évben is voltak megtérések, bemerítések a missziókerületben!
2. Kérjük az Urat, hogy rendeljen mihamarabb lelkipásztorokat azokba a körzetekbe, ahol még nincs lelkipásztor!
3. Imádkozzunk, hogy minden gyülekezet vállalja a ráeső részt a közös teherviselésből!
4. Imádkozzunk, hogy adjon az Úr lelki látást azokkal a településekkel kapcsolatosan, ahol bár van imaház, de tagok már nincsenek!
5. Szövetségünkön belül a Nagyváradi Missziókerületben van a legtöbb roma gyülekezet. Imádkozzunk, hogy az Úr áldja meg a roma nép között végzett lelki munkát!
6. **KEDD: A pergamoni gyülekezet tükre**

**Ige:** *Jel 2:12-17*

I. Adjunk hálát:

1. azokért a testvérekért és testvérnőkért a hitben, akik a kommunista korszak üldöztetéseinek idején az Úr mellett maradtak
2. azokért a testvérekért és testvérnőkért, akik nem hagyják magukat félrevezetni, és visszautasítják a posztmodern ideológia és kultúra kísértéseit és bűnös ajánlatait
3. azokért a családokért és gyülekezetekért, amelyek a keskeny úton járnak
4. azokért a fiatalokért, akik elkötelezték magukat az Úr szolgálatára

II. Valljuk meg bűnbánattal:

1. ha megtűrjük a bűnt
2. ha nem vagyunk éberek, és beszédünkkel, magatartásunkkal és kapcsolatainkkal a világgal való megalkuvásunkról teszünk tanúbizonyságot
3. ha gyülekezeti alkalmainkon megtűrjük a világi tanítást, zenét és gyakorlatokat

III. Könyörögjünk:

1. győzelemért a bűn és a világ csábításai ellen vívott harcban
2. a gonosz támadásaival szembeni erőért, állhatatosságért és győzelemért
3. kitartásért a magunk, családunk és gyülekezetünk megszentelődéséért folytatott küzdelmünkben
4. lelki éberségért és erőért, hogy megőrizzük magunkat a világtól
5. készenlétért az Úr Jézus visszajövetelére

**Imádkozzunk a Szilágysági Missziókerületért!**

1. Adjunk hálát az Úrnak, hogy 2024-ben elkészülhetett a Cserepka János Oktatási Központ Szilágyballán! Imádkozzunk, hogy minél szélesebb körben legyen használva a közösség javára és az Úr dicsőségére!
2. Imádkozzunk a gyülekezetek lelki megújulásáért és azért, hogy adjon az Úr látást és lelkesedést a lélekmentés szolgálatához!
3. Imádkozzunk a Szilágysági Missziókerületben szolgáló lelkipásztorokért és lelkimunkásokért, hogy kitartással és lelki frissességgel végezzék a rájuk bízott feladatot!
4. Adjunk hálát a Sólyomkővári Táborért! Imádkozzunk az ott zajló fizikai munka előrehaladásáért, valamint azért, hogy az Úr még sokakat szólítson és erősítsen meg azon a helyen!
5. Imádkozzunk a soron következő evangélizációkért, és azért, hogy a gyülekezetek minden tagjának élete is hiteles bizonyságtétel legyen!
6. **SZERDA: A thiatirai gyülekezet tükre**

**Ige:** *Jel 2:18-29*

I. Adjunk hálát:

1. azokért a munkásokért, akik az Ige tiszta és egészséges tanítását hirdetik
2. azokért a gyülekezeti tagokért, akiknek tiszta életük és bizonyságtételük van
3. azokért, akiknek van bátorságuk szembesíteni a gyülekezetet a hamis tanítókkal, akik romlott tanításukkal mérgezik az emberek lelkét

II. Valljuk meg bűnbánattal:

1. személyes bűneinket, és imádkozzunk minden gyülekezeti tag saját bűneiből való megtéréséért
2. ha bármilyen formában megalkudtunk a bűnnel és a hamis tanítókkal
3. ha félünk szembesíteni és megtérésre hívni a rendetlenül élőket
4. ha ellenkeztünk és lázadtunk a tiszta és egészséges tanítás ellen

III. Könyörögjünk:

1. a gyülekezet megtisztulásáért és megszentelődéséért
2. az eltévelyedettek megtéréséért és helyreállásáért
3. szent kitartásért a hit harcában
4. a lelki szolgálatot végzők morális és lelki épségéért

**Imádkozzunk a Székelyföldi Missziókerületért!**

1. A missziókerület területén közel 600 ezer magyar ember él, akik között kb. 1000 baptista testvér van. Imádkozzunk a székelyföldi gyülekezetek lelki megújulásáért, a missziós felelősség tudatosításáért és vállalásáért!
2. Imádkozzunk missziós látásért, és a legmegfelelőbb eszközök és módszerek felismeréséért a lélekmentés szolgálatában!
3. Adjunk hálát a Hargita Táborért, amely évtizedek óta sok lelki áldás, megtérés színhelye! Imádkozzunk az ott zajló fizikai és lelki munkáért!
4. Kérjük Istent, hogy a gyülekezetek tagjai közül hívjon el és erősítsen meg férfiakat és nőket a missziós szolgálatokba!
5. Könyörögjünk a kőszíveket meglágyító Isten kegyelmi meglátogatásáért, lelki ébredésért Székelyföldön!
6. **CSÜTÖRTÖK: A szárdiszi gyülekezet tükre**

**Ige:** *Jel 3:1-6*

I. Adjunk hálát:

1. Isten gondviseléséért azon gyülekezetek és hívők iránt is, akik meggyengültek a hitben
2. a Szentlélek vizsgáló munkájáért, és azért a szándékáért, hogy helyreállítson és átalakítson minket
3. azokért, akik vigyáznak hitéletük tisztaságára – nem szennyezték be ruhájukat

II. Valljuk meg bűnbánattal:

1. a felületesség és a látszatkegyesség bűnét – „Az a neved, hogy élsz, pedig halott vagy!”
2. saját állapotunk és a gyülekezetünk állapota iránti hanyagságunkat és gondatlanságunkat
3. ha imádság, alapos igetanulmányozás és böjt nélkül végeztük a lelki szolgálatot

III. Könyörögjünk:

1. azon szolgálattevőkért, akik a száraz, terméketlen helyeken is hűségesek maradtak Isten igéjéhez
2. a haldokló és a bezárt gyülekezetek újjáéledéséért
3. a Szentlélek vizsgáló munkájáért minden gyülekezeti tag életében
4. erőért minden hívő és szolgálattevő számára, hogy megőrizzék és teljesítsék Isten szavát
5. a hívők vágyakozásáért a személyes és ige szerinti bűnbánatra
6. a „meglátogatás” idejéért és lelki ébredésért
7. győzelemért a mai kor kihívásai fölött
8. azok megtéréséért, akik a gyülekezetben nőttek fel, és akik velünk együtt járnak oda

**Imádkozzunk a Kolozsvári Missziókerületért!**

1. A négy megyére kiterjedő missziókerület a taglétszámot tekintve a Szövetség legkisebb missziókerülete. Adjunk hálát a nagyrészt szórványban élő gyülekezetekért és a lelkimunkásokért!
2. Kérjük az Urat, hogy mihamarabb rendeljen lelkipásztort a kolozsvári gyülekezetnek!
3. A Kolozsváron működő egyetemista misszió hétről hétre közel száz fiatalt vonz az ifjúsági alkalmakra. Imádkozzunk megtérésekért, és hogy a fiatalok megtalálják a helyüket a gyülekezeti szolgálatban!
4. Imádkozzunk, hogy a missziókerület testvérisége a kihívások közepette – távolságok, kis létszám, anyagi nehézségek – az Úrra támaszkodva továbbra is folyamatosan tapasztalja a gondviselés áldásait!
5. Imádkozzunk, hogy Isten munkája kiterjedjen a gyülekezetek falain túlra is, és egyre többen ismerjék meg Jézus szeretetét!
6. **PÉNTEK: A filadelfiai gyülekezet tükre**

**Ige:** *Jel 3:7-13*

I. Adjunk hálát:

1. Isten hűségéért gyermekei iránt
2. a megváltottak hűségéért az Úr és az Ő munkája iránt
3. az evangéliumhirdetés lehetőségéért, a megnyílt ajtókért
4. Isten ígéreteiért a megváltottak számára

II. Járjunk közben:

1. azokért, akik „magasra emelve hordozzák” az Élet Beszédét
2. azért, hogy még tisztábban érthessük, mit jelent csapatban dolgozni
3. az új megtérőkért, hogy folytassák a tanítványság útját
4. azokért az emberekért és településekért, amelyeknek szükségünk van az evangéliumra
5. új gyülekezetek plántálásáért

III. Könyörögjünk:

1. hogy az Úr áldja meg országunkat egészséges gyülekezetekkel
2. hogy az egészséges gyülekezetek megőrizzék buzgóságukat és mentő szeretetüket a megtéretlenek iránt
3. hogy a fiatalok, akik ezekben az egészséges gyülekezetekben nőnek fel, kortársaik között megtartsák az egészséges lelkiséget
4. hogy a gyermektanítók munkálják a gyermekek életében az Úr szolgálata iránti vágyat
5. hogy tekintetünket mindig tartsuk Isten ígéretein
6. hogy az ige által Krisztus ábrázata formálódjon ki az életünkben

**Imádkozzunk Szövetségünk alegységeiért!**

1. Adjunk hálát a gyermekekért és a gyermekek között végzett lelki munkáért! Imádkozzunk a Vasárnapi Iskolai Szövetség gyermekek és tanítók felé végzett sokrétű szolgálatáért!
2. Adjunk hálát az Ifjúsági Szövetségért! Imádkozzunk, hogy a fiatal nemzedék só és világosság legyen e sötét világban, és megerősödjön a gyülekezeti élet, a lelki szolgálatok elkötelezett folytatására a krisztusi úton!
3. Adjunk hálát a Nőszövetség szolgálatáért, és imádkozzunk, hogy a hívő lányok, testvérnők örömmel, megújuló erővel és Krisztus jó illatát terjesztve töltsék be az Úr által kijelölt helyüket!
4. Adjunk hálát, hogy szabadon élhetjük meg hitünket, és a különböző csatornákon keresztül – internetes közvetítések, rádióműsorok, Szeretet lap – hirdethetjük az evangéliumot!
5. Adjunk hálát a baptista óvodákért, táborokért, bibliaiskolákért, és imádkozzunk a bennük és általuk végzett szolgálatok hatékonyságáért!
6. **SZOMBAT: A laodiceai gyülekezet tükre**

**Ige:** *Jel 3:14-22*

I. Adjunk hálát:

1. Isten irántunk való jóságáért és hosszútűréséért
2. a kegyelmi időért, amelyben élünk
3. az Úr Szaváért, amely megvizsgál minket
4. a minket figyelmeztető feddésért

II. Valljuk meg bűnbánattal:

1. a lelki élet iránti közönyünket
2. önelégültségünket és lelki hanyagságunkat
3. lelki vakságunkat a saját életünkbe valamint a családunk és a gyülekezetünk életébe behatoló bűnökkel szemben

III. Könyörögjünk:

1. az Úr és az Ő munkája iránti szeretet tüzének felgerjedéséért
2. bőségesen gyümölcsöző lelki életért, szép és hatékony bizonyságtételért a megtéretlenek előtt
3. a lágymelegekké tevő világi szórakozás és megalkuvás elleni harcunkban való győzelemért

**Imádkozzunk a világszerte élő magyar baptista közösségért!**

1. Imádkozzunk a Kárpátalján élő testvéreinkért, hogy az Úr áldja meg missziós törekvéseiket, és őrizze meg őket a háborús időszak viszontagságai között!
2. Imádkozzunk, hogy az Úr erősítse és oltalmazza a nyugati szórványban – Ausztriában, Németországban, Angliában – élő magyar baptista testvériséget, és használja őket eszközökként a diaszpóra magyarságának Krisztusra találásában!
3. Imádkozzunk a Magyar Baptista Világszövetséghez tartozó gyülekezetekért, hogy akár tömbben (Magyarország, Erdély), akár szórványban (Szlovákia, Ukrajna, Szerbia, Észak-Amerika, Ausztrália) működnek, hiteles és elkötelezett élettel képviseljék Isten országát!
4. Adjunk hálát, hogy a szétszórtság ellenére egy lelki családhoz tartozhatunk az Úr Jézus vére árán!
5. Kérjük az Urat, hogy minden egyes hívő testvérre és baptista gyülekezetre terhelje rá újból a szentségre való törekvésre és a misszióra bátorító parancsait!
6. **VASÁRNAP: A saját otthonunk gyülekezetének tükre**

**Ige:** *Róm 16:3-5; Filem 1:2*

I. Adjunk hálát:

1. megtért családtagjainkért
2. azokért a hozzátartozóinkért, akik az elveszettek megmentéséért fáradoznak
3. azokért a hozzátartozóinkért, akik szolgálattevők nevelésének és gondozásának szolgálatában fáradoznak
4. a lelki szolgálatban levő teljes családokért
5. azokért a családokért, amelyekben áll az imaoltár
6. azokért a családokért, amelyek áldozatokat hoznak a lelki szolgálatért

II. Valljuk meg bűnbánattal:

1. a hamis prioritások bűnét – hogy anyagi dolgok miatt elhanyagoltuk a családunkat
2. a családi veszekedések és a megosztottság bűnét
3. a lelki szolgálatban való érdektelenség és hanyagság bűnét
4. a gyülekezeti szolgálatokból való kimaradás bűnét
5. a világi magatartás bűnét
6. a komoly imaélet és a böjt hiányának bűnét

III. Könyörögjünk:

1. hogy házainkban a bibliai családmodell érvényesüljön, mely alapján minden tag betölti a maga helyét a keresztyén tanítás szerint
2. hogy a házaink legyenek nyitva testvéreink előtt, mint Akvila és Priszka (Priszcilla) háza is volt
3. hogy családunkkal együtt szolgáljuk az Urat, ahogy azt Akvila és Priszka is tette
4. hogy családjaink nyitottak legyenek mindazok felé, akiknek útmutatásra és tanácsra van szükségük
5. hogy győzedelmeskedjünk a mai kor kísértései és befolyása – a materializmus (anyagiasság), a hedonizmus (élvhajhászás) és a humanizmus (emberközpontúság) – fölött
6. családunk minden egyes tagjának megtéréséért, a legfiatalabbtól kezdve a legidősebbig